Olimpiese Spele: Sunette Viljoen verower silwer vir SASunette Viljoen in aksie by die 2016 Olimpiese Spele in Rio. Foto: AP Photo/Matt Dunham Met ŉ allemintige gooi van 64,92 m het Viljoen (32) ŉ stewige tweedeplek vir haarself verseker. Sara Kolak van Kroasië het die goue medalje verower met ŉ gooi van 66,18 m, terwyl Barbora Spotakova van die Tjeggiese Republiek, met 64,80 m in die derdeplek was. Viljoen se silwer het Suid-Afrika se medaljetelling by vanjaar se Spele op nege te staan gebring. Die driekamp-atleet Henri Schoeman, was ook Donderdagaand op die podium nadat hy ŉ bronsmedalje verower het. Suid-Afrika se hoop bly gevestig op Caster Semenya, wat Woensdag die tweede uitdunronde van die 800 m vir vroue in 1:59.31 gewen het. Sy neem vroeg Vrydagoggend (SA tyd) aan die halfeindronde deel en kan haar plek in die eindstryd bespreek. Lees alle Suid-Afrikaanse nuus oor die Olimpiese Spele op Maroela Media.